b'\n_START_ARTICLE_\nAleksandar Gomeljski\n_START_SECTION_\nKlupska karijera\n_START_PARAGRAPH_\nGomeljski je svoju trenersku karijeru zapo\xc4\x8deo u klubu LGS Spartak iz Lenjingrada. Godine 1953. postaje trener Rige, vojnog kluba i s njim je osvojio pet naslova prvaka Sovjetskog Saveza i tri naslova za redom u Europskom kupu od 1958. do 1960.  1969. godine postavljen je za trenera moskovskog CSKA i na toj poziciji je bio do 1980. godine, osvojiv\xc5\xa1i 9 titula SSSR-a (1970.\xe2\x80\x931974., 1976.\xe2\x80\x931980.), 2 kupa SSSR (1972.-1973.) i Kup europskih prvaka 1971. a igrao je i dva puta u finalu ovog natjecanja 1970. i 1973. godine. Tako\xc4\x91er je bio trener sastava iz \xc5\xa0panjolske, Francuske i SAD.\n_START_SECTION_\nReprezentativna karijera\n_START_PARAGRAPH_\nGomeljski je vodio sovjetsku ko\xc5\xa1arka\xc5\xa1ku reprezentaciju skoro 19 godina, osvojiv\xc5\xa1i pritom 7 naslova prvaka Europe 1961., 1963., 1965., 1967., 1969., 1979., i 1981., 2 titule svjetskog prvaka 1967. i 1982. i zlatnu medalju na Olimpijadi u Seoulu 1988. godine.'